
REPUBLIKA HRVATSKA
   ZADARSKA ŽUPANIJA
   [image: privlaka grb]OPĆINA PRIVLAKA
           Ivana Pavla II 46
          23233 PRIVLAKA
KLASA: 310-02/25-01/05
URBROJ: 2198-28-02-25-1
Privlaka, 29. siječnja 2025. godine

PREDMET: Prijedlog Odluke o donošenju Plana rasvjete Općine Privlaka

Na temelju članka 12. stavka 3. Zakona o zaštiti od svjetlosnog onečišćenja („Narodne novine“ broj 14/19) i članka 30. Statuta Općine Privlaka („Službeni glasnik Zadarske županije“, broj 05/18, 07/21,11/22 i “Službeni glasnik Općine Privlaka” broj 04/23), Općinsko vijeće Općine Privlaka na svojoj      . sjednici održanoj dana __. __________ 2025. godine donijelo je 
[bookmark: _GoBack]
ODLUKU o donošenju Plana rasvjete Općine Privlaka
 Članak 1.
Donosi se Plan rasvjete Općine Privlaka (u daljnjem tekstu: Plan) za cjelokupno područje Općine Privlaka kojim se određuju zone ugradnje rasvjete i tehnički parametri rasvjete, u skladu sa Zakonom o zaštiti od svjetlosnog onečišćenja te podzakonskim propisima.
Članak 2.

Plan je sastavni dio ove Odluke.
Jedinstveni upravni odjel Općine Privlaka dužan je objaviti Plan na Internetskoj stranici Općine Privlaka.
Članak 3.

Ova Odluka stupa na snagu osmog dana od dana objave u „Službenom glasniku Općine Privlaka“.

OPĆINSKO VIJEĆE
Predsjednik 
Nikica Begonja


O b r a z l o ž e n j e


Pravna osnova za donošenje ove Odluke sadržana je u članku 12. stavka 3. Zakona o zaštiti od svjetlosnog onečišćenja („Narodne novine“ broj 14/19), koji glasi: Predstavničko tijelo jedinica lokalne samouprave odnosno Grada Zagreba donosi plan rasvjete za svoje administrativno područje. 

Zakonom o zaštiti od svjetlosnog onečišćenja („Narodne novine“ broj 14/19, u daljnjem tekstu: Zakon) uređuje se zaštita od svjetlosnog onečišćenja koja obuhvaća obveznike zaštite od svjetlosnog onečišćenja, mjere zaštite od svjetlosnog onečišćenja, način utvrđivanja najviše dopuštenih vrijednosti rasvjetljavanja, ograničenja i zabrane rasvjetljavanja, uvjete za planiranje, gradnju, održavanje i rekonstrukciju vanjske rasvjete, mjerenje i način praćenja rasvijetljenosti okoliša te druga pitanja radi smanjenja svjetlosnog onečišćenja okoliša i posljedica djelovanja svjetlosnog onečišćenja. Prema članku 12. stavku 3. istog Zakona, jedinice lokalne samouprave i Grad Zagreb dužni su za svoje područje izraditi plan rasvjete i dostaviti ih Ministarstvu u roku od 12 mjeseci od dana stupanja na snagu Pravilnika iz članka 10. stavka 3. i članka 12. stavka 8. istoga Zakona. Obveza izrade plana rasvjete proizlazi iz Zakona. Plan rasvjete je plan vanjske rasvjete i dekorativne rasvjete koji donose jedinice lokalne samouprave i Grad Zagreb, u skladu s prostornim i urbanističkim planovima, a kojim se određuju zone ugradnje rasvjete i tehnički parametri rasvjete. Plan rasvjete mora biti usklađen s prostornim i urbanističkim planovima, tehnički parametri rasvjete u skladu sa Zakonom. Predstavničko tijelo jedinica lokalne samouprave odnosno Grada Zagreba donosi plan rasvjete za svoje administrativno područje. Nadležno upravno tijelo jedinice lokalne samouprave odnosno Grada Zagreba osigurava izradu plana rasvjete.

Doneseni plan rasvjete dostavlja se Ministarstvu zaduženom za zaštitu okoliša te je on sastavni dio informacijskog sustava zaštite okoliša i prirode Republike Hrvatske. Plan rasvjete mora biti usklađen s Pravilnikom o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima („Narodne novine“ broj 128/20), Pravilnikom o mjerenju i načinu praćenja rasvijetljenosti okoliša („Narodne novine“ broj 22/23) i Pravilnikom o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete („Narodne novine“ broj 22/23) te se samim time predlaže donošenje Odluke o donošenju Plana rasvjete Općine Privlaka.
Načelnik
Gašpar Begonja, dipl.ing

